ททท. ส่งเสริมตลาดในประเทศ กระตุ้นนักท่องเที่ยวเดินทางเพิ่มขึ้น คาดสิ้นปี 65 เกิดรายตามเป้าหมาย
นายยุทธศักดิ์ สุภสร ผู้ว่าการการท่องเที่ยวแห่งประเทศไทย (ททท.) เปิดเผยถึงสถานการณ์การท่องเที่ยวกลุ่มนักท่องเที่ยวในประเทศ ททท. พบว่า ตั้งแต่เดือนมกราคม - สิงหาคม 2565 มีอัตราการเดินทางของนักท่องเที่ยวชาวไทยสะสม  จำนวน  102,968,348 คน-ครั้ง สร้างรายได้สู่อุตสาหกรรมการท่องเที่ยวของประเทศไทยแล้วจำนวนกว่า 566,506 ล้านบาท ขณะที่ ททท. คาดการณ์ว่า สิ้นไตรมาส 3 ปี 2565 จะเกิดการเดินทางของนักท่องเที่ยวชาวไทยสะสม จำนวนไม่น้อยกว่า 117 ล้านคน-ครั้ง สร้างรายได้ไม่น้อยกว่า  642,660 ล้านบาท ตลอดจนทั้งปีนี้ ททท.จะสามารถส่งเสริมตลาดในประเทศจะมีการเดินทางท่องเที่ยวได้ไม่น้อยกว่าจำนวน 160 ล้านคน-ครั้ง และสามารถสร้างรายได้กว่า  656,000 ล้านบาท ได้ตามเป้าหมายที่วางไว้